14 రాష్ట్రాల్లో తెరచుకున్న సినిమా హాల్స్... తొలి చిత్రంగా దక్షిణాదిన 'సరిలేరు నీకెవ్వరు' డబ్బింగ్ వెర్షన్!
16-10-2020 Fri 11:49
తొలి రోజున సరిగ్గా కనిపించని ప్రేక్షకులు
తెలుగు రాష్ట్రాల్లో తెరచుకోని థియేటర్లు
నిబంధనలకు అనుగుణంగా సినిమాలు
కేంద్రం వెలువరించిన అన్ లాక్ 5.0 మార్గదర్శకాలకు అనుగుణంగా దేశంలోని 14 రాష్ట్రాల్లో సినిమా థియేటర్లు తిరిగి తెరచుకున్నాయి. పలు రాష్ట్రాలు కరోనా విజృంభణను దృష్టిలో ఉంచుకుని థియేటర్లు తెరిచేందుకు అనుమతులు ఇవ్వలేదు. ఢిల్లీతో పాటు హర్యానా, ఉత్తర ప్రదేశ్, మధ్య ప్రదేశ్, కర్ణాటక, పశ్చిమ బెంగాల్, గుజరాత్, బీహార్, కేరళ తదితర రాష్ట్రాల్లో మూవీ థియేటర్లు గురువారం నుంచి ప్రారంభం అయ్యాయి.
మహారాష్ట్ర, ఆంధ్రప్రదేశ్, తెలంగాణ తదితర రాష్ట్రాలు ఇంకా థియేటర్లను తెరిచేందుకు అనుమతించలేదు. ఈశాన్య రాష్ట్రాల్లోనూ ఇదే పరిస్థితి. కాగా, సినిమా థియేటర్లలో తొలి రోజు కొవిడ్ ప్రొటోకాల్ నిబంధనలను యాజమాన్యాలు అమలు చేశాయి. థియేటర్ కెపాసిటీలో 50 శాతం లేదా గరిష్ఠంగా 200 మందికి మాత్రమే ప్రవేశం కల్పించాలని నిబంధనలు స్పష్టం చేస్తుండగా, ఆ మాత్రం ప్రేక్షకులు కూడా తొలి రోజున కనిపించలేదు. థియేటర్ల టైమింగ్స్ ను కూడా మార్చారు.
ఇక ప్రేక్షకుల కాంటాక్ట్ ట్రేసింగ్ కోసం హాల్ కు వచ్చిన ప్రతిఒక్కరి ఫోన్ నంబర్లనూ థియేటర్ల సిబ్బంది సేకరించారు. థర్మల్ స్క్రీనింగ్ కూడా నిర్వహించారు. ఇక,దక్షిణాదిన కేరళలో తొలి చిత్రంగా సంక్రాంతి సందర్భంగా విడుదలై సూపర్ హిట్ గా నిలిచిన ప్రిన్స్ మహేశ్ బాబు చిత్రం 'సరిలేరు నీకెవ్వరు' మలయాళ వెర్షన్ ను విడుదల చేశారు. ఈ సినిమా డబ్బింగ్ కరోనాకు ముందే పూర్తికాగా, లాక్ డౌన్ వల్ల విడుదల ఆగిపోయింది. ఇక నేడో, రేపో మాలీవుడ్ లో అమిత ఫాలోయింగ్ ను సంపాదించుకున్న అల్లు అర్జున్ 'అల వైకుంఠపురములో' కూడా విడుదల కానుంది.
14 rashtrallo terachukunna sinima halls... toli chitramgaa dakshinaadina 'sarileru neekevvaru' dabbing version!
16-10-2020 Fri 11:49
toli rojuna sarigga kanipinchani prekshakulu
telugu rashtrallo terachukoni theaterlu
nibandhanalaku anugunamgaa cinimaalu
kendram veluvarinchina an lack 5.0 maargadarsakaalaku anugunamgaa desamloni 14 rashtrallo sinima theaterlu tirigi terachukunnaayi. palu rashtralu karona vijrumbhananu drushtilo unchukuni theaterlu terichenduku anumatulu ivvaledu. dhilleetho paatu haryana, uttara pradesh, madhya pradesh, karnaataka, paschima bengal, gujarat, beehar, kerala taditara rashtrallo moovee theaterlu guruvaram nunchi praarambham ayyai.
maharashtra, andhrapradesh, telamgaana taditara rashtralu inka theaterlanu terichenduku anumatinchaledu. eesaanya raashtraalloonuu ide paristhiti. kaga, sinima theaterlalo toli roju kovid protocal nibandhanalanu yajamanyalu amalu chesaayi. theater kepasitylo 50 saatam leda garishtamgaa 200 mandiki matrame pravesam kalpinchaalani nibandhanalu spashtam chestundagaa, aa maatram prekshakulu kuudaa toli rojuna kanipinchaledu. theaterla timings nu kuudaa maarchaaru.
ika prekshakula contact tracing kosam hal ku vachina pratiokkari fon nambarlanuu theaterla sibbandi sekarinchaaru. thermal screaning kuudaa nirvahinchaaru. ika,dakshinaadina keralalo toli chitramgaa sankraanti sandarbhamgaa vidudalai super hit gaa nilichina prins mahesh baabu chitram 'sarileru neekevvaru' malayaala version nu vidudala chesaru. ee sinima dabbing karonaku munde puurtikaagaa, lack doun valla vidudala aagipoyindi. ika nedo, repo malivud loo amita phaloing nu sampaadinchukunna allu arjun 'ala vaikuntapuramulo' kuudaa vidudala kaanundi.